# data[].attributes.attachment_link.title
Ανεργία των Νέων και Διαγενεακές Σχέσεις στην ΕΕ

# data[].attributes.headline
Ποσοστά ανεργίας αντρών και γυναικών 

# data[].attributes.subject
Ποσοστά ανεργίας αντρών και γυναικών 

# data[].attributes.body
Στην Ελλάδα παρατηρούνται οι μεγαλύτερες διαφορές στην Ε.Ε. μεταξύ των ποσοστών των δύο φύλων που έχουν την καθημερινή φροντίδα των παιδιών (95% οι γυναίκες, 53% οι άνδρες, ενώ στην Ε.Ε. είναι 92% για τις γυναίκες και 68% για τους άνδρες). Το ίδιο (δηλ. η μέγιστη διαφορά μεταξύ των χωρών της Ε.Ε.) ισχύει για τις οικιακές εργασίες και το καθημερινό μαγείρεμα, δραστηριότητες με τις οποίες ασχολείται στην Ελλάδα το 85% των γυναικών έναντι 16% των ανδρών. Στον αντίποδα βρίσκεται η Σουηδία, όπου με τις οικιακές εργασίες ασχολείται το 74% των γυναικών και το 56% των ανδρών, ενώ ο μέσος όρος για την Ε.Ε. ανέρχεται σε 79% για τις γυναίκες και 34 για τους άνδρες.

Οι γυναίκες συναναστρέφονται περισσότερο με φίλους από ότι οι άνδρες, παρακολουθούν περισσότερες ζωντανές παραστάσεις αλλά λιγότερο κινηματογράφο, επισκέπτονται πολιτιστικούς χώρους περισσότερο από ότι οι άνδρες και διαβάζουν περισσότερο. Οι άνδρες υπερτερούν στην παρακολούθηση ζωντανών αθλητικών δραστηριοτήτων με ποσοστό 29,8% (που είναι το δεύτερο υψηλότερο στην Ε.Ε. μετά τη Δανία) έναντι 14,7% για τις γυναίκες.

# data[].attributes.body
Η Ανεργία είναι η κατάσταση ενός ατόμου, που, ενώ είναι ικανό, πρόθυμο και διαθέσιμο να απασχοληθεί, δεν δύναται να βρει εργασία.
Το εργατικό δυναμικό αποτελείται από όσους έχουν εργασία (απασχολούμενοι) και εκείνους που δεν απασχολούνται (άνεργοι) αλλά έχουν δηλώσει ότι επιθυμούν και είναι διαθέσιμοι να εργασθούν. Τα άτομα αυτά συνήθως καταφεύγουν στην αναζήτηση εργασίας με αποστολή του βιογραφικού σημειώματος τους σε εταιρείες κτλ.

Το μη-εργατικό δυναμικό είναι το μέρος του ενήλικου πληθυσμού που ασχολείται με τα οικιακά, είναι συνταξιούχοι, ασθενούν σοβαρά ώστε απέχουν από την εργασία, ή δεν ψάχνουν για εργασία.
Το ποσοστό ανεργίας είναι ο αριθμός των ανέργων διαιρούμενος με το σύνολο του εργατικού δυναμικού.

# data[].attributes.headline
Ποσοστά ανεργίας αντρών και γυναικών

# data[].attributes.subject
Ποσοστά ανεργίας αντρών και γυναικών

# data[].attributes.body
Σύμφωνα με τις εκτιμήσεις της Eurostat, 17,632 εκατ. άντρες και γυναίκες στην Ε.Ε. των 28 εκ των οποίων οι 13,916 εκατ. στην Ευρωζώνη, ήταν άνεργοι τον Φεβρουάριο του 2018.

Σε σύγκριση με τον Ιανουάριο του 2018 ο αριθμός των ανέργων υποχώρησε κατά 201.000 άτομα στην Ε.Ε. εκ των οποίων οι 141.000 στην Ευρωζώνη. Σε σύγκριση με το Φεβρουάριο του 2017 η ανεργία υποχώρησε κατά 1,968 εκατ. άτομα στην Ε.Ε. και κατά 1,436 εκατ. στην Ευρωζώνη.
Μεταξύ των κρατών μελών, τα υψηλότερα ποσοστά ανεργίας καταγράφηκαν σε Ελλάδα (20,8% τον Δεκέμβριο του 2017) και Ισπανία (16,1%), ενώ τα χαμηλότερα σε Τσεχία (2,4%), Γερμανία, Μάλτα (3,5%) και Ουγγαρία (3,7% τον Ιανουάριο του 2018).